यस्तै खेतीयोग्य उर्बर भूमिमा पूर्वाधारहरूको निर्माण, शहर वस्तीको विकास, उद्योग व्यवसायको विस्तार हु“दै जा“दा कृषि बालीको उत्पादनमा क्रमशः ह्रास आएको र यसले खाद्यान्नको आयात गर्नुपर्ने अवस्था उत्पन्न भएको सन्दर्भमा सो वास्तविकतालाई आत्मसात गरी सोहीअनुसार उपयुक्त नीति र कार्यक्रम बनाई अर्थतन्त्रको समृद्धिका लागि खाद्यान्नको उत्पादन वृद्धि गर्नेतर्फ प्रयत्न गर्नु जरुरी छ । यस सन्दर्भमा पूर्वाधारको निर्माण गर्दा उर्बर भूमि नमास्ने, उन्नत जातका धानलगायतका बालीको खेती गर्ने, सिँचाइ सुविधा, मलबीउको उपलब्धता र प्राविधिक सहयोग उपलब्ध गराउनेजस्ता पक्षमा पनि यथेष्ट ध्यान दिनु आवश्यक छ । यसो गर्न सकिए उब्जनी बढ्ने तथा नेपाली किसानको जीवनस्तरमा सुधार ल्याउ‘दै राष्ट्रिय अर्थतन्त्रको सुदृढीकरण गर्दै समृद्धि हासिल गर्ने प्रयाससमेत सफल हुन सक्छ । यसो भएमा यस्ता दिवस मनाउनुको सार्थकता र औचित्य पुष्टि हुन सक्छ ।
